CELEX: C2006/178/19
Language: sk
Date: 2006-07-29 00:00:00
Title: Vec C-291/04: Uznesenie Súdneho dvora z  2. mája 2006  – (návrh na začatie prejudiciálneho konania, ktorý podal Tribunal de police de Neufchâteau – Belgicko) – trestné konanie proti Henri Léon Schmitz (Článok 104 ods. 3 prvý pododsek rokovacieho poriadku — Slobodný pohyb osôb a služieb — Pracovníci — Automobilový dopravný prostriedok — Poskytnutie pracovníkovi zamestnávateľom — Dopravný prostriedok evidovaný v zahraničí — Zamestnávateľ usadený v inom členskom štáte)

29.7.2006   
            
            
               SK
            
            
               Úradný vestník Európskej únie
            
            
               C 178/12
            
         Uznesenie Súdneho dvora z 2. mája 2006 – (návrh na začatie prejudiciálneho konania, ktorý podal Tribunal de police de Neufchâteau – Belgicko) – trestné konanie proti Henri Léon Schmitz
   (Vec C-291/04) (1)
   
   (Článok 104 ods. 3 prvý pododsek rokovacieho poriadku - Slobodný pohyb osôb a služieb - Pracovníci - Automobilový dopravný prostriedok - Poskytnutie pracovníkovi zamestnávateľom - Dopravný prostriedok evidovaný v zahraničí - Zamestnávateľ usadený v inom členskom štáte)
   (2006/C 178/19)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Tribunal de police de Neufchâteau
   Účastník trestného konania pred vnútroštátnym súdom
   Henri Léon Schmitz
   Predmet veci
   Návrh na začatie konania o prejudiciálnej otázke – Tribunal de police de Neufchâteau – Výklad článkov 10, 39, 43 a 49 ES – Vnútroštátne opatrenie, ktoré vyžaduje, aby automobilový dopravný prostriedok preto, aby bol používaný rezidentom, bol evidovaný v dotknutom členskom štáte, aj keď ho poskytne uvedenému rezidentovi jeho zamestnávateľ usadený v inom členskom štáte – Pracovník, ktorý je v právnom vzťahu voči svojmu zamestnávateľovi na základe pracovnej zmluvy, pričom súbežne je akcionárom, členom predstavenstva a je poverený úkonmi bežného riadenia alebo obdobnými úlohami
   Výrok uznesenia
   Článok 43 ES bráni tomu, aby vnútroštátna právna úprava prvého členského štátu, aká je vo veci samej, ukladala povinnosť pracovníkovi, ktorý nie je odmeňovaný mzdou, ktorý má bydlisko v tomto členskom štáte, zaevidovať v tomto štáte dopravný prostriedok spoločnosti, ktorá mu ho poskytla, ktorá ho zamestnáva a ktorá je usadená v druhom členskom štáte, keď dopravný prostriedok spoločnosti nie je ani určený v podstate na trvalé používanie v prvom členskom štáte a ani v skutočnosti nie je takto používaný.
   
      (1)  Ú. v. EÚ C 217, 28.8.2004.